gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9122, del 07-07-2021 (2021/7407)

RESOLUCIÓ d'1 de juliol de 2021, de la Conselleria d'Hisenda i Model Econòmic, per la qual es fa pública la situació de la tresoreria de la Generalitat el 30 d'abril de 2021.
------------------------------------------------------------------------------------------------------------------------------------------------------------------------------

### Dades del document

Número de DOGV
:   9122

Data del DOGV
:   07-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7407


Data del document
:   01-07-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ d'1 de juliol de 2021, de la Conselleria d'Hisenda i Model Econòmic, per la qual es fa pública la situació de la tresoreria de la Generalitat el 30 d'abril de 2021. [2021/7407]  
Vist l'estat-resum de la situació de la tresoreria de la Generalitat el 30 d'abril de 2021, en el qual es recullen els moviments per operacions pressupostàries i extrapressupostàries, i de conformitat amb el que disposa l'article 139 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es publica en el Diari Oficial de la Generalitat Valenciana com a annex d'aquesta resolució.  
  
València, 1 de juliol de 2021.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 9110, del 18-06-2021 (2021/6656)

Informació pública de la convocatòria d'assemblea general.
----------------------------------------------------------

### Dades del document

Número de DOGV
:   9110

Data del DOGV
:   18-06-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/6656


Organisme emissor
:   Comunidad de Regantes Fuente Redonda

Tipus de document
:   Anunci

Informació pública de la convocatòria d'assemblea general. [2021/6656]  
Per aquesta informació pública se us convoca a l'assemblea general del dissabte 19 de juny de 2021, en la sala d'actes de la Casa de la Cultura d'Ayora, a les 16.30 hores en primera convocatòria i a les 17.00 hores en segona convocatòria, amb el següent:  
  
Ordre del dia  
  
1. Lectura de l'acta anterior i aprovació, si escau.  
2. Estat de comptes de l'any 2020.  
3. Aprovació si escau, del pressupost d'ingressos i despeses per a l'any 2021  
4. Sistema de regs per a la temporada 2021  
5. Legalització de la comunitat d'usuaris «Reguero La Mora»  
6. Estat de les vàlvules de les diferents basses d'aquesta comunitat.  
7. Proposta de derrama especial per a neteges i arranjaments.  
8. Sol·licitud de suplents per a la Junta Directiva.  
9. Projecte regadiu Ayora i possible ampliació.  
10. Comunicats del president (Telegram i altres).  
11. Torn obert de paraula.  
  
Autorització per a la representació en l'assemblea del 19 de juny de 2021  
  
Jo, ........................................................................-, comuner/a de la Comunidad de Regantes Fuente Redonda d'Ayora, amb DNI núm. ..................................,  
  
Autoritze:  
El senyor / la senyora ........................................................................-, amb DNI núm. .................................., perquè em represente en l'assemblea general d'aquesta comunitat, amb caràcter general.  
  
L'autoritzador/a L'autoritzat/ada  
  
  
  
  
  
Ayora, 4 de juny de 2021.- El president de la Comunidad de Regantes Fuente Redonda: Enrique Pardo Martínez.
Diari Oficial de la Generalitat Valenciana


Sumari del DOGV 9134, del 23-07-2021 (2021/7999)

RESOLUCIÓ de 16 de juliol de 2021, de la consellera de Sanitat Universal i Salut Pública, per la qual es nomena personal eventual.
----------------------------------------------------------------------------------------------------------------------------------

### Dades del document

Número de DOGV
:   9134

Data del DOGV
:   23-07-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/7999


Data del document
:   16-07-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 16 de juliol de 2021, de la consellera de Sanitat Universal i Salut Pública, per la qual es nomena personal eventual. [2021/7999]  
De conformitat amb el que estableix l'article 20 de la Llei 4/2021, de 16 d'abril, de la Generalitat, de la funció pública valenciana (DOGV 9065, 20 d'abril), i amb el que que preveu el Decret 185/2015, de 16 d'octubre, del Consell, pel qual es regulen el personal i els llocs de naturalesa eventual de l'Administració de la Generalitat (DOGV 7640, 21 d'octubre), i la correcció d'errades (DOGV 7662, 20 de novembre), resolc:  
  
Nomenar Jaime Prats Aznar personal eventual, amb funcions de assessor de premsa de membres del Consell (lloc 23698), amb unes retribucions corresponents a la categoría de C2, amb efectes de 15 de juliol de 2021.  
  
València, 16 de juliol de 2021.-La consellera de Sanitat Universal i Salut Pública: Ana Barceló Chico.
Diari Oficial de la Generalitat Valenciana


Sumari del DOGV 9223, del 25-11-2021 (2021/11217)

ACORD de 12 de novembre de 2021, del Consell, pel qual s'autoritza incrementar el límit per a comprometre despesa pluriennal amb càrrec al capítol 2 del programa 611.10, Direcció i serveis generals, de la Conselleria d'Hisenda i Model Econòmic (VL 06.007/21-038).
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9223

Data del DOGV
:   25-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11877


Data del document
:   12-11-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 12 de novembre de 2021, del Consell, pel qual s'autoritza incrementar el límit per a comprometre despesa pluriennal amb càrrec al capítol 2 del programa 611.10, Direcció i serveis generals, de la Conselleria d'Hisenda i Model Econòmic (VL 06.007/21-038). [2021/11659]  
Amb la finalitat de donar cobertura d'una banda a la contractació d'una assistència tècnica per a la realització dels estudis tècnics i econòmics necessaris per a la tramitació del nou acord marc per a la contractació optimitzada dels serveis generals de neteja dels diferents edificis pertanyents a les entitats vinculades a la Central de Compres de la Generalitat i, d'altra banda, a la pròrroga del contracte basat en l'Acord marc 2/17 de prestació del servei d'agències de viatges de l'Administració de la Generalitat i el seu sector públic instrumental i tenint en compte les despeses ja compromeses, la Conselleria d'Hisenda i Model Econòmic proposa incrementar, per a l'anualitat 2022, el límit per a comprometre despesa pluriennal, amb càrrec al capítol 2 del programa 611.10, Direcció i serveis generals.  
D'acord amb l'article 40.4 de la Llei 1/2015, d'hisenda pública, del sector públic instrumental i de subvencions i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 12 de novembre de 2021,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa pluriennal per a l'anualitat 2022, amb càrrec al capítol 2 del programa 611.10, Direcció i serveis generals, d'acord amb el següent detall:  
  
Exercici Límit actual Límit modificat  
2022 1.581.990,04 1.612.097,58  
  
  
  
València, 12 de novembre de 2021  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9095, del 28-05-2021 (2021/5115)

Convocatoria i bases del procés selectiu per a la provisió de cent trenta-cinc places d'auxiliar sanitari i per a la creació d'una borsa de treball.
----------------------------------------------------------------------------------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/5115


Data del document
:   17-04-2021

Organisme emissor
:   Diputacio Provincial d'Alacant

Tipus de document
:   Anunci

Descriptors 

:   * concurs administratiu

Convocatoria i bases del procés selectiu per a la provisió de cent trenta-cinc places d'auxiliar sanitari i per a la creació d'una borsa de treball. [2021/5115]  
En el Butlletí Oficial de la Província d'Alacant número 65, de data 8 d'abril de 2021, es publiquen les bases íntegres de les proves selectives, aprovades i convocades per Acord de la Junta de Govern, adoptat en sessió ordinària celebrada el 24 de març de 2021, en virtut de les competències delegades per la Resolució del president número 2946, de 24 de juliol de 2019, per a cobrir pel procediment de concurs oposició, cent trenta-cinc places d'auxiliar sanitari titulat, vacants en la plantilla d'aquesta Diputació Provincial, i incloses en les ofertes d'ocupació pública per als anys 2017 a 2020, de les quals, cent vint-i-huit reservades al torn lliure en el marc del procés d'estabilització d'ocupació, i set al de promoció interna, així com creació d'una borsa d'ocupació.  
  
Aquestes places estan incloses en l'escala d'administració especial, subescala serveis especials, classe personal d'oficis, dotades amb els emoluments corresponents al subgrup de classificació C2, de l'article 76 del text refós de l'Estatut Bàsic de l'Empleat Públic, i article 24 de la Llei d'ordenació i gestió de la funció pública valenciana; i altre que corresponguen de conformitat amb la normativa vigent.  
  
La Resolució aprovatòria de la llista d'aspirants admesos i exclosos es publicarà en el Butlletí Oficial de la Província d'Alacant. En aquest butlletí s'anunciarà, així mateix, el dia, hora i lloc de celebració del primer exercici de la fase d'oposició, i els successius anuncis de la present convocatòria es publicaran en el tauler d'anuncis de la corporació.  
  
El termini de presentació d'instàncies serà de vint dies hàbils, a comptar des de l'endemà de la publicació de l'anunci extracte en el Boletín Oficial del Estado.  
Cosa que es fa pública en aquest diari oficial, per a general coneixement i dels interessats.  
  
Alacant, a 17 d'abril de 2021.- El cap de servei: Francisco J. Tornel Saura. La diputada d'Administració General i Hisenda: María Gómez García. La secretària general: Amparo Koninkx Frasquet.
Diari Oficial de la Generalitat Valenciana


Sumari del DOGV 9027, del 24-02-2021 (2021/1498)

Nomenament de personal funcionari com a oficial electricista.
-------------------------------------------------------------

### Dades del document

Número de DOGV
:   9027

Data del DOGV
:   24-02-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/1498


Data del document
:   17-02-2021

Organisme emissor
:   Ajuntament de Burjassot

Tipus de document
:   Anunci

Descriptors 

:   * Burjassot
    * funcionari

Nomenament de personal funcionari com a oficial electricista. [2021/1498]  
De conformitat amb el Decret d'alcaldia número 9525003728, de data 15 de febrer de 2021, es resol nomenar Israel Benavent Muñoz, NIF 48\*\*\*\*\*1R, funcionari de carrera, oficial electricista, escala d'administració especial, subescala personal d'oficis, grup C, subgrup C2, lloc número 081, després de la superació del procés selectiu, i es disposa la seua presa de possessió per al dia 1 de març de 2021.  
  
Cosa que es fa pública per a coneixement general i en compliment de l'article 58.1.b de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
Contra la present resolució, que posa fi a la via administrativa, pot interposar alternativament un recurs de reposició potestatiu davant l'alcalde, en el termini d'un mes a comptar des de l'endemà de la recepció de la present notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu, davant del jutjat contenciós administratiu, en el termini de dos mesos, a comptar des de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optarà per interposar el recurs de reposició potestatiu, no podrà interposar el recurs contenciós administratiu fins que aquell siga resolt expressament o s'haja produït la desestimació per silenci. Tot això sense perjudici que puga interposar qualsevol altre recurs que poguera estimar més convenient al seu dret.  
  
  
Burjassot, 17 de febrer de 2021.- L'alcalde president: Rafa García García.
Diari Oficial de la Generalitat Valenciana


Sumari del DOGV 9093, del 26-05-2021 (2021/5741)

RESOLUCIÓ de 17 de maig de 2021, de la Universitat Politècnica de València, per la qual es procedeix a modificar els membres de la mesa de contractació administrativa.
-----------------------------------------------------------------------------------------------------------------------------------------------------------------------

### Dades del document

Número de DOGV
:   9093

Data del DOGV
:   26-05-2021

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2021/5741


Data del document
:   17-05-2021

Organisme emissor
:   Universitat Politècnica de València

Tipus de document
:   Resolució

Anàlisi jurídica

RESOLUCIÓ de 17 de maig de 2021, de la Universitat Politècnica de València, per la qual es procedeix a modificar els membres de la mesa de contractació administrativa. [2021/5741]  
Mitjançant la Resolució d'aquest rectorat del 15 de febrer de 2018 es va procedir al nomenament dels membres de la mesa de contractació administrativa de la Universitat Politècnica de València, que es va publicar en el Diari Oficial de la Generalitat Valenciana número 8254, del 14 de març de 2018. Posteriorment, ha sigut modificada per la Resolució del 4 de març del 2021 (DOGV 9038, 10 de març del 2021).  
D'acord amb l'article 21, apartats 2 i 3, del Reial decret 817/2009, de 8 de maig, pel qual es desplega parcialment la Llei 30/2007, del 30 d'octubre, de contractes del sector públic, en les meses de contractació un dels membres ha d'actuar com a secretari, i aquest ha de ser un funcionari que preste serveis en l'òrgan de contractació.  
Cal tenir en consideració que en la Resolució del 15 de febrer de 2018 es designa una única secretària, la Sra. Mercedes González Gimeno, i que per raons d'eficiència en la gestió és convenient designar-ne un de suplent.  
És per tot això que aquest rectorat, fent ús de les facultats conferides en l'article 53.l dels Estatuts de la Universitat Politècnica de València, aprovats pel Decret 182/2011 del 25 de novembre, i en l'article 326.4 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014, resol:  
  
Primer  
Modificar la Resolució del 15 de febrer de 2018, per la qual es nomenen els membres de la mesa de contractació de la Universitat Politècnica de València, designant per a realitzar les funcions de secretaria les persones següents:  
1. Mercedes González Gimeno, cap de secció del Servei de Contractació.  
2. Rafael Jiménez Visier, cap d'unitat del Servei de Contractació.  
  
  
Segon  
Aquesta resolució es publicarà en el Perfil de Contractant de la Universitat Politècnica de València i en el Diari Oficial de la Generalitat Valenciana.  
  
València, 17 de maig de 2021.- El rector: Francisco José Mora Mas.
Diari Oficial de la Generalitat Valenciana


Sumari del DOGV 9190, del 07-10-2021 (2021/10741)

DECRET 138/2021, de 6 d'octubre, del Consell, de concessió de la Distinció de la Generalitat a Mario Alberto Kempes
-------------------------------------------------------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10746


Data del document
:   06-10-2021

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 138/2021, de 6 d'octubre, del Consell, de concessió de la Distinció de la Generalitat a Mario Alberto Kempes [2021/10049]  
El Consell, mitjançant el Decret 177/2003, de 12 de setembre, va crear la Distinció de la Generalitat per a reconéixer la labor d'aquelles persones físiques i jurídiques que, en el desenvolupament de la seua activitat, hagen destacat pels seus valors de convivència, humanisme, compromís amb la solidaritat i ajuda als altres.  
Mario Alberto Kempes va jugar com a davanter en les files del València CF entre els anys 1976 i 1984. La presència de «Marito» Kempes en l'equip del Mestalla va marcar tota una època en la història del futbol valencià i espanyol, per la potència, velocitat i qualitat del seu joc, però també per la seua personalitat i qualitat humana.  
La seua trajectòria esportiva es va iniciar en la seua Bell Ville natal, a la província de Córdoba (Argentina), on va nàixer en 1954. Després d'una brillant carrera juvenil, que li portaria a debutar amb 19 anys en la selecció argentina, va ser fitxat en 1976 per al València CF per 30 milions de pessetes, una xifra rècord per al futbol argentí de l'època. Immediatament es va convertir en una estrela, no sols per al seu club, sinó per a tots els aficionats d'Espanya. Durant la seua estada en l'equip valencià, Kempes va jugar un total de 246 partits, en els quals va marcar 149 gols.  
Malgrat els anys transcorreguts, Kempes, al qual molts consideren com el millor jugador de la història del club valencianista, segueix present en el cor de tota l'afició.  
Per això, com a reconeixement del record indeleble que les seues gestes en el camp de futbol han deixat en diverses generacions de valencianistes, prèvia deliberació del Consell, en la reunió de 6 d'octubre de 2021,  
  
  
DECRETE  
  
Concedir la Distinció de la Generalitat a Mario Alberto Kempes.  
  
València, 6 d'octubre de 2021  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9188, del 05-10-2021 (2021/10335)

CORRECCIÓ d'errades de la Resolució de 29 de setembre de 2021, de la Direcció General de Funció Pública, per la qual es convoca la provisió, pel sistema de lliure designació, d'un lloc de treball vacant de naturalesa funcionarial, en la Conselleria de Justícia, Interior i Administració Pública, convocatòria número 104/2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9188

Data del DOGV
:   05-10-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/10034


Data del document
:   05-10-2021

Organisme emissor
:   Conselleria de Justícia, Interior i Administració Pública

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Interior i Administració Pública
    * concurs administratiu

CORRECCIÓ d'errades de la Resolució de 29 de setembre de 2021, de la Direcció General de Funció Pública, per la qual es convoca la provisió, pel sistema de lliure designació, d'un lloc de treball vacant de naturalesa funcionarial, en la Conselleria de Justícia, Interior i Administració Pública, convocatòria número 104/2021. [2021/10204]  
  
Advertit que no s'ha publicat l'annex que ha d'acompanyar a la resolució de referència, publicada en el DOGV 9187, de 4 d'octubre de 2021, es publica a continuació.
Diari Oficial de la Generalitat Valenciana


Sumari del DOGV 9186, del 01-10-2021 (2021/9402)

Bases i convocatòria del procés selectiu per a cobrir tres places d'inspector o inspectora de policia local i per a la constitució d'una borsa de treball.
----------------------------------------------------------------------------------------------------------------------------------------------------------

### Dades del document

Número de DOGV
:   9186

Data del DOGV
:   01-10-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/9402


Data del document
:   08-09-2021

Organisme emissor
:   Ajuntament de Torrevieja

Tipus de document
:   Anunci

Descriptors 

:   * Torrevieja
    * concurs administratiu

Bases i convocatòria del procés selectiu per a cobrir tres places d'inspector o inspectora de policia local i per a la constitució d'una borsa de treball. [2021/9402]  
Eduardo Jorge Dolón Sánchez, alcalde president de l'Ajuntament de Torrevieja, fa saber que, mitjançant el Decret de la regidora delegada de Personal de data 19 d'agost de 2021, es van aprovar les bases per a cobrir tres (3) places de l'escala tècnica de la policia local, categoria inspector o inspectora (1 plaça per torn lliure, 1 plaça per torn de promoció interna ordinària i 1 per torn de promoció interadministrativa per mobilitat), incloses en l'oferta d'ocupació pública de 2020 de l'Ajuntament de Torrevieja, i la constitució de borsa de treball. El termini de presentació de sol·licituds serà de vint dies hàbils a comptar des de l'endemà de la publicació d'aquest anunci en el Diari Oficial de la Generalitat Valenciana. Les bases reguladores del procediment estan publicades íntegrament en el Butlletí Oficial de la Província d'Alacant número 162, de data 26 d'agost de 2021. Els successius anuncis d'aquesta convocatòria, quan pertoque, es publicaran segons s'estableix en els apartats 4 i 5 d'aquestes bases.  
  
Torrevieja, 8 de setembre de 2021.- L'alcalde president: Eduardo Jorge Dolón Sánchez.